Kyk wie is Diana in 'The Crown'! | Netwerk24
Kyk wie is Diana in 'The Crown'!
17 Augustus 2020 05:21
Die Australiese aktrise Elizabeth Debicki gaan die rol van Diana, ontslape prinses van Wallis, vertolk in die finale twee seisoene van die Netflix-drama The Crown.
Dié 29-jarige aktrise, bekend vir haar rolle in The Great Gatsby en Guardians of the Galaxy, het Sondag op Twitter gesê dit is vir haar 'n voorreg en eer om ingesluit te word by so 'n meesterlike reeks.
Debicki neem die rol oor by Emma Corrin.
Corrin het die jonger Diana gespeel in die vierde seisoen van die reeks toe Diana getroud is met prins Charles in 1981, berig Mailonline.
Elizabeth Debicki gaan in die laaste twee seisoene van 'The Crown' die rol van Diana, ontslape Prinses van Wallis, vertolk. Foto: Getty Images
Die vyfde reeks, met Debicki in die gesogte rol, sal begin in die vroeë negentiger jare toe sy 'n ikon in haar eie reg geword het.
The Crown, geskep deur Peter Morgan, is in 2016 die eerste keer uitgesaai en het onlangs 13 Emmy-benoemings ontvang.
Die gewilde reeks skop af in die laat 1940's en vroeë vyftigerjare met die huwelik en vroeë loopbane van koningin Elizabeth en prins Philip. In seisoen drie, wat verlede jaar uitgereik is, skuif die reeks na die 1960's en 1970's.